《山中秋夜》
宋代·程俱

夜气挟秋至，飔然出户庭。空山答清漏，客梦忽以醒。

林梢月未堕，流光委疏棂。冷露湿山桂，寒蕤动幽馨。

整衣坐蒲团，破屋呈稀星。我身本无涯，寒暑饱所经。

以彼泡电境，劳此草木形。吾犹昔人耳，不与寒暑并。

蘧然返初枕，人境已两冥。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。